A NETFLIX DOKUMENTUMFILM-SOROZATA
Dél-afrikai otthonukban
Kaya és fivérei gondtalanul élik napjaikat.
Anyjuk önfeláldozásának hála
gyorsan növekednek.
De a szelíd Kayának néha meg kell küzdenie érte,
hogy erősebb testvérei mellett megkaphassa jussát.
Anyja teje kezd elapadni.
Ötnapnyi koplalás után meg kell tennie, amit egy anya sem szívesen tesz meg.
Magára kell hagynia kicsinyeit, hogy élelem után nézzen.
Az oroszlánkölykök fele nem éri meg az egyéves kort.
Óriási a tét.
A vad kicsiknek
nincs félelmetesebb annál,
mint ha egyedül kell otthon maradniuk.
EGYEDÜL OTTHON
NAMÍBIA CSONTVÁZPART
Ezen az elemeknek kitett, kopár parton
nehéz menedéket találni.
A kis Tabónak
nem könnyű ebben a sivatagban felnőnie.
Ha lecsap a homokvihar, a kolóniában mindenki meghúzza magát.
A háromhetes Tabo és anyja csak annyit tehetnek,
hogy együtt kivárnak.
Végre…
egy kis béke.
Tabo csak az anyukáját akarja.
Ő a mindene.
És egyedüli védelmezője.
De Tabo nem igazán nyugodhat meg.
Hogy gyorsan növekvő igényeivel anyja lépést tarthasson,
több időt kell a tengeren töltenie táplálék után kutatva.
Tabo vele akar menni,
de a bundája csak tíz hét múlva válik vízállóvá.
Nem túl okos utánamennie.
Teljesen átázott a bundája.
Félő, hogy megfullad.
Anyja kimenti,
de nem maradhat vele.
Tabo kimerült, de megmenekült.
Egyelőre tilos az óceánba mennie.
Most, hogy anyja elment,
egy egész hétre magára maradt.
Nincs, aki vigasztalja,
teljesen egyedül maradt.
DÉL-AFRIKA MPUMALANGA
Kaya és fivérei egyelőre
biztonságban vannak ott, ahol anyjuk elrejtette őket.
A sziklás kiszögellés tökéletes rejtekhely.
És játszótér.
Az egyedül töltött éjszaka után a kicsik máris unatkoznak.
Kaya kalandvágyó fivérei nem maradnak nyugton.
Sziklás otthonuk minden zugát felfedezik.
De a kis Kaya nem elég erős, hogy kövesse őket.
Amíg együtt maradnak a barlang közelében, biztonságban vannak.
Kayát lekörözik a fivérei.
De ez nem csupán játék. A vadásztudásukat fejlesztik.
Kaya inkább a szélről figyeli őket.
Egy jó vadásznak meg kell tanulnia kiválasztani a célpontot…
halkan megközelíteni…
és a megfelelő pillanatban lecsapni rá.
Még az elején vannak, de elegendő gyakorlással
egy nap képesek lesznek leteríteni egy bivalyt.
De ha Kaya nem kapcsolódik be, sosem lesz belőle jó vadász.
És most önbizalomtól vezérelt fivérei
eltávolodnak a biztonságot adó barlangtól.
Kaya dönthet, hogy egyedül marad otthon…
vagy követi őket.
Dönt.
De rosszul.
A barlangtól eltávolodva
önfejű fivéreivel együtt veszélyes területre tévedtek.
Egy kifejlett hím leopárd útjába kerültek.
A leopárdok gyűlölik az oroszlánokat.
És ha észreveszi a kicsiket, végezni fog velük.
A kicsik ösztönösen elbújnak.
Szerencséjük van.
Túlságosan elfoglalja, hogy megjelölje a területét.
Most megúszták, de még vissza fog térni.
Még egy következménye van annak, hogy elhagyták a barlangot.
Eltévedtek.
Szükségük van az anyjukra.
Ha nem jön, egyedül kell tölteniük az éjszakát.
A nyílt terepen, védtelenül.
Míg az éjjel egyes kicsiknek veszélyes lehet…
addig másoknak a sötét tökéletes álcát biztosít.
NAMÍBIA OTJOZONDJUPA
Ezeken a holdfényes szavannákon
egy termeszvár rejtekében egy nagyon különleges élőlény
föld alatti otthona bújik meg.
Ez a rejtőzködő élőlény
egyike a világ legtöbbet csempészett állatainak.
Olyannyira, hogy a kutatók lehetőleg minden egyedet nyomon követnek.
Ez az anyja hátán utazó csöppség
egy tömpefarkú tobzoskakölyök.
A nyolchetes Matengu és anyja fontos küldetésen vannak:
új otthont keresnek.
Anyja nem engedi, hogy kicsinye messzire elcsatangoljon.
Minden éjjel továbbállnak, nehogy valaki a nyomukra akadjon.
És erre jó okuk van.
Védőpikkelyei ellenére a Matenguhoz hasonló kicsik
könnyű prédát jelentenek a hiénáknak és a leopárdoknak.
Anyja nem ás új üreget.
Ehelyett üresen hagyott üregekbe fészkeli be magát.
De nem is olyan egyszerű üres üreget találni.
Egy szúrós tarajos süllel nem vonzó közösködni.
Bölcsebb, ha másik üreg után néz.
Nem. Ez is foglalt.
Végre.
Matengu anyja tökéletes pihenőhelyet talált maguknak.
Feltéve, hogy Matengu nem bóklászik el.
A namíbiai tengerparton
Tabo egyedül töltötte az elmúlt 24 órát,
és még mindig az anyukáját várja vissza.
Egyedül könnyű célponttá válhat.
És életmentő lehet, ha barátot tud szerezni.
A többi anyától nem számíthat segítségre.
De nem ő az egyetlen magára maradt kölyök.
Hogy biztonságban legyenek, a kicsik csoportba verődnek,
és Tabo csak úgy élhet túl, ha csatlakozik hozzájuk.
De először jó benyomást kell tennie.
A belépési feltételek keményebbek, mint gondolta.
De Tabo nem adja fel, és a többi fókakölyök befogadja.
Játszótársat talált magának.
Tabo dolgai kezdenek jól alakulni.
Vagyis kezdtek.
Az izgalmak közepette újdonsült barátjával eltávolodtak
a biztonságot nyújtó csoporttól.
És valakik felfigyeltek rájuk.
A panyókás sakálok egy-egy ízletes fókakölyökért jöttek.
Ezeket a kölyköket védi az anyjuk.
Tabo és játszótársa akkor teszik a legjobban,
ha most visszamennek a fókaoviba, és elvegyülnek a tömegben.
Elvesztette a barátját.
Tabo egyedül van, és most senki sem segíthet rajta.
Minden bátorságát összegyűjtve kihúzta magát a csávából.
A kis fókakölyök
máris átesett élete első nagy túlélőleckéjén.
A következő 12 hónapban Tabónak még sok mindent meg kell tanulnia,
hogy felkészüljön a tengeri életre.
De máris bebizonyította, hogy megvan benne az akaraterő
az élet nehézségeinek leküzdéséhez.
A szárazföld belsejében Matengu és anyja
a nap nagy részét föld alatti üregükben töltötték.
Az unatkozó és éhes Matengu nem bír magával.
Kimarad a jóból.
A felszín tele van izgalmakkal.
A földimókusok épp vacsoráznak…
és közben szemmel tartják a hívatlan vendégeket.
De ezt a nőstény barna hiénát nem érdeklik a mókusok.
Megérezte a tobzoskák erős illatát,
amely ehhez az üreghez vezette őt.
Miközben anyja alszik,
Matengu kioson, hogy megkóstolja a szabadság izét.
De a hiénának nincs szerencséje.
Rossz üregnél szaglászik.
Matengu bölcs anyja jól tette, hogy előző este üreget váltott,
így elkerülték a veszélyt.
Matengu életében most először indul útnak egyedül,
alig várja, hogy felfedezhesse a kinti világot.
Mint minden tobzoska, Matengunak is rossz a látása.
De ezt lenyűgöző szaglásával ellensúlyozza.
És kis idő múlva ki is szagolja kedvenc táplálékát.
Hangyák.
Matengu tökéletes hangyaevő eszközzel rendelkezik:
hosszú, ragadós nyelvvel.
Féltesthossznyi nyelvével
hangyák ezreit képes egy ültő helyében felporszívózni.
A nagyvilágba kilépve
Matengu elköltötte élete első önálló ebédjét anyja nélkül.
Kis lépésnek tűnhet,
de nagy lépés e nagyon különleges kölyök önállósodási útján.
Napfelkelte Dél-Afrikában.
A szavannán legelészők kihasználják a hűvös hajnali levegőt.
De nincsenek egyedül.
Kaya anyja rajtaütésre készül.
Kölykei várják, hogy zsákmánnyal térjen haza.
A falka segítsége nélkül minden figyelmére szüksége van.
Támadási közelségbe kell kerülnie.
Nem könnyű egyedül vadászni…
és erőfeszítései most nem járnak sikerrel.
Üres kézzel kell visszatérnie kölykeihez.
A barlanghoz közelítve érzi, hogy valami nem stimmel.
A kölykök nincsenek a helyükön.
És erős leopárdszag terjeng a környéken.
Egyre kétségbeesettebben hívja őket.
A vadonban átvészelt éj után
a fivérek kitörő örömmel fogadják anyjukat.
De Kaya nincs velük.
Az anya kétségbeesetten hívja egyetlen lányát.
A vadonban eltévedt és egyedül maradt
Kayának meg kell találnia a családját,
mielőtt az éjszaka veszélyei találnák meg őt.
A feliratot fordította: Lipták-Pikó Judit